**Вучэбны занятак па беларускай мове**

Дзяржаўная ўстанова адукацыі "Сярэдняя школа №12 г. Віцебска ім. Л.Н. Філіпенкі»

**Класс: 6**

**Тэма: Правапіс прыставак, якія заканчваюцца на зычны**

**Мэта:** актуалізацыя ведаў вучняў аб правапісе прыставак на зычны;

**Задачы:** фарміраваць уменні напісання зычных з, с, д, б на канцы прыставак;

выпрацоўваць адпаведны арфаграфічны навык;

фарміраваць камунікатыўна-маўленчыя ўменні вучняў;

спрыяць фаміраванню культуры энергазберажэння.

**І. Арганізацыйны момант.**

- Добры дзень! Я вас вітаю

На ўрок свой запрашаю.

Празвінеў ужо званок.

Пачынаецца УРОК!

*Псіхалагічны настрой вучняў*

А зараз роўна станьце, павярніцеся,

Адно аднаму ўсміхніцеся,

У думках поспехаў пажадайце

І да працы прыступайце.

**ІІ. Актуалізацыя:**

*Тэст “Так, не” (сігнальныя чырвона-зялёныя карткі)*

* Прыстаўка – частка слова, якая служыць для змены форм слова. (не)
* Прыстаўка – частка слова, якая служыць для ўтварэння новых слоў. (так)
* Прыстаўка стаіць пасля корня. (не)
* У слове можа быць дзве прыстаўкі. (так)
* Добра, дзеці, малайцы, а цяпер скажыце, правапіс якіх прыставак выклікае ў вучняў цяжкасці? (прыставак на з/с, д/б)

**ІІІ. Работа па тэме.**

1. *Вусная творчая работа. Суразмоўніцтва.*

(запіс на дошцы)

Планета, бя.межны, не, рэсурсы.

* Што запісана на дошцы? (словы)
* …Што трэба зрабіць, каб са слоў саставіць сказ? (пераставіць словы і памяняць формы слоў, а значыць – канчаткі).

Рэсурсы планеты не бязмежныя.

* Як вы разумееце сэнс сказа?
* Якія ёсць узнаўляльныя прыродныя рэсурсы? (вада, лясы, зямля, жывёлы)
* Неўзнаўляльныя? (нафта, газ, руда, торф – карысныя выкапні)
1. *Прагляд відэароліка “Экалогія і энергазберажэнне”)*

[***https://www.youtube.com/watch?v=hV7a9-q57\_c***](https://www.youtube.com/watch?v=hV7a9-q57_c)

* Як звязаны паміж сабой энергазберажэнне і экалогія?

(Берагчы – значыць менш спажываць, а значыць і менш будзе выкідаў у атмасферу).

* Якія віды энергіі пачынае паступова засвойвць чалавецтва? (Геліаэнергетыка – энергія сонечных промняў, энергія ветру, энергія падземных крыніц – геатэрмальная энергія).
* Вяртаемся да нашага сказа. Знайдзіце слова з прыстаўкай. (бязмежныя)
* Якую літару трэба ўставіць? Чаму? (адказы)
1. *Каменціраванае пісьмо.*
* Запішыце сказ з папярэдняга задання (вучань ля дошкі). Разбярыце яго па членах сказа. (Рэсурсы планеты не бязмежныя.)
1. *Тэорыя (праца з падручнікам).*
* С.44. (правапіс прыставак на зычны).
1. *Складанне кластара на аснове правіла.*

(падрыхтаваныя настаўнікам пазлы кластара прымацоўваюць на дошцы вучні).

|  |  |  |
| --- | --- | --- |
| Прыстаўкі на … | З/С | Д/Б |
| Нязменныя | Залежаць ад І гука кораня | Корань на звонкі |
| Корань на глухі | З | С |
| Пішацца Д, Б у прыстаўцы |  |  |

**Прыстаўкі на …**

 З/С Д/Б

Залежаць ад Нязменныя

І гука кораня

 Корань Корань Пішацца Д, Б у прыстаўцы

 на звонкі на глухі

З С

1. *Падрыхтуйце выказванне “Правапіс прыставак на З/С, Д/Б” на аснове кластара.* (Вучань выказваецца)
2. *Вусная работа.*

(запіс на дошцы)

З усіх прыпасаў прэсная вада складае толькі 2 %.

* Як вы лічыце, гэта многа? …Які вывад?

 (трэба берагчы ваду).

* Ад слова ‘вада’ ўтварыце аднакаранёвыя з дапамогай прыставак на З/С, Д/Б. Запішыце, патлумачце правапіс.

(вада – бязводны, разводдзе, падводны, падводнік, надводны).

**ІV. Фізкультхвілінка.**

(развучванне лічылкі)

Святло заўсёды выключаю,

Бацькам я так дапамагаю,

Ваду дарэмна не лію –

Люблю планету я сваю.

(Хто выходзіць, той робіць 5 подскокаў, лічылка паўтараецца).

**V. Замацаванне.**

1. *Гульня-лато “Антонімы з прыстаўкай”.*

- Гаспадыня Прыстаўка даслала два канверты са словамі. У адным – словы без прыстаўкі, а ў другім – словы з прыстаўкай **бе(я)з- / бе(я)с-.** Трэба ўзяць слова без прыстаўкі, прымацаваць да дошкі, ад яго ўтварыць антонім з прыстаўкай **бе(я)з- / бе(я)с-.** Праверыць сябе па слову-антоніму, якое ўзяць з другога канверта. Прымацаваць да дошкі. Вусна патлумачыць правапіс прыстаўкі.

(Працуюць па чарзе два вучні ля дошкі, вучні на месцах запісваюць утвораныя словы, абазначаюць прыстаўкі).

|  |  |  |  |
| --- | --- | --- | --- |
| душэўны | **бяздушны** | памылковы | **беспамылковы** |
| разборлівы | **безразборлівы** | карыслівы | **бескарыслівы** |
| гаспадарлівы | **безгаспадарлівы** | водны | **бязводны** |
| аварыйны | **безаварыйны** | паспяховы | **беспаспяховы** |
| грэшны | **бязгрэшны** | чалавечны | **бесчалавечны** |
| плодны | **бясплодны** | зорны | **бяззорны** |

* Якія словы возьмем з сабой у будучыню, калі хочам, каб на зямлі прыпасы энергарэсурсаў не скончыліся і не спасцігла планету экалагічная катастрофа?

(вучні называюць)

* Ацаніце сваю работу з дапамогай сігнальных картак.
1. *Гульня “Карэктар”.*
* Гаспадыня Прыстаўка прапаноўвае вам пабыць у ролі карэктараў. Што азначае гэтае слова ‘карэктар’?

(**карэктар –** работнік друкарні або выдавецтва, які займаецца чытаннем і праўкай тэкстаў). Другімі словамі, карэктар – гэта той, хто выпраўляе памылкі, праўшчык.

Гаспадыня Прыстаўка даслала тэкст. У словах з прыстаўкамі дапушчаны памылкі. Вам трэба знайсці гэтыя словы, выправіць памылкі і запісаць словы правільна.

*У кватэры больш за ўсё энергіі* ***разходуе*** *халадзільнік. Ён працуе безупынна. Але ёсць меры, якія дапамогуць* ***снізіць*** *яго энергаёмістасць.*

1. *Не стаўце халадзільнік блізка да батарэй і шчыльна да сцяны;*
2. *Рэгулярна* ***атключайце*** *і размарожвайце халадзільнік;*
3. *Не* ***патстаўляйце*** *ў халадзільнік цёплыя прадукты.*
* Ацаніце сваю работу з дапамогай сігнальных картак.
1. *Тэст “+; - ”*
2. *Прыстаўкі на З,С пішуцца нязменна. (-)*
3. *Напісанне прыставак на Д,Б залежыць ад першага зычнага гука корня. (-)*
4. *Прыстаўкі на З пішуцца перад звонкім першым гукам кораня. (+)*
5. *Прыстаўкі на Б пішуцца перад звонкім першым гукам кораня. (-)*
6. *Прыстаўкі на Д,Б пішуцца нязменна, незалежна ад першага гука кораня. (+)*
7. *У слове ‘бязгрэшны’ пішацца прыстаўка бяз-. (+)*

*Адказ: - - + - + +*

**VІ. Рэфлексія.**

* З правапісам якіх прыставак мы пазнаёміліся? …Ацаніце сябе з дапамогай сігнальных картак, на колькі добра вы засвоілі тэму.
* Чым можна замяніць вычарпальныя прыродныя рэсурсы: нафту, газ, вугаль, - каб атрымаць энергію? (Энергіяй ветру, энергіяй сонечных промняў, энергіяй падземных вод)
* Што ў нашых сілах рабіць для эканоміі энергарэсурсаў?

*Лічылка (расказвае вучань).*

Святло заўсёды выключаю,

Бацькам я так дапамагаю,

Ваду дарэмна не лію –

Люблю планету я сваю.

**VІІ. Д/З пр. 99, &16**